ಸೆಕ್ಸ್ ಟೇಪ್ ಲೈವ್ ಮಾಡ್ಕೊಂಡು ಖ್ಯಾತ ಫುಟ್ಬಾಲ್ ಆಟಗಾರ ಎಡವಟ್ಟು

ಮಾಸ್ಕೋ: ಕ್ಯಾಮರೂನ್ ತಂಡದ 25 ವರ್ಷದ ಫುಟ್‍ ಬಾಲ್ ಆಟಗಾರ ಕ್ಲಿಂಟನ್ ಎನ್ ಜೀಕೆ ತನ್ನ ಸೆಕ್ಸ್ ಟೇಪ್ ಲೈವ್ ಮಾಡಿ ಎಡವಟ್ಟು ಮಾಡಿಕೊಂಡಿದ್ದಾರೆ.

ಕ್ಲಿಂಟನ್ ಅವರು ರಷ್ಯಾದ ಡೈನಮೋ ಮಾಸ್ಕೋ ತಂಡದ ಪರ 5 ವರ್ಷ ಆಡಲು ಕಳೆದ ಗುರುವಾರ ಸಹಿ ಹಾಕಿದ್ದರು. ಒಪ್ಪಂದಕ್ಕೆ ಸಹಿ ಹಾಕಿದ ಬೆನ್ನಲ್ಲೇ ಕ್ಲಿಂಟನ್ ತನ್ನ ಎಡವಟ್ಟಿನಿಂದಾಗಿ ಸಾಮಾಜಿಕ ಜಾಲತಾಣದಲ್ಲಿ ಟ್ರೋಲ್ ಆಗುತ್ತಿದ್ದಾರೆ.

ಈ ಬಗ್ಗೆ ಪ್ರತಿಕ್ರಿಯೆ ನೀಡಿರುವ ಕ್ಲಿಂಟನ್, ರಷ್ಯಾ ತಂಡದ ಜೊತೆಗಿನ 5 ವರ್ಷದ ಒಪ್ಪಂದಕ್ಕೆ ಸಹಿ ಹಾಕಿದ ಹಿನ್ನೆಲೆಯಲ್ಲಿ ಹೋಟೆಲಿನಲ್ಲಿ ಪರಿಚಯವಿಲ್ಲದ ಮಹಿಳೆಯ ಜೊತೆ ಸಂಭ್ರಮಿಸುತ್ತಿದ್ದೆ. ಈ ವೇಳೆ ನನ್ನ ಸುದ್ದಿಯನ್ನು ಗೂಗಲ್ ನಲ್ಲಿ ನೋಡಲು ಮುಂದಾಗುತ್ತಿದ್ದಾಗ ತಪ್ಪಿ ಸ್ನಾಪ್ ಚಾಟ್ ಲೈವ್ ಸ್ಟ್ರೀಮ್ ಬಟನ್ ಒತ್ತಿದ್ದೆ. ಇದರಿಂದಾಗಿ ಲೈವ್ ಪ್ರಸಾರವಾಗಿದೆ. ಹೆಚ್ಚು ಮದ್ಯ ಸೇವಿಸಿದ ಪರಿಣಾಮ ಲೈವ್ ಆಗಿರುವುದು ಗೊತ್ತಾಗಿರಲಿಲ್ಲ. ನನ್ನನ್ನು ಕ್ಷಮಿಸಿಬಿಡಿ ಎಂದು ಅಭಿಮಾನಿಗಳಲ್ಲಿ ಕೇಳಿಕೊಂಡಿದ್ದಾರೆ.

ಮದ್ಯದ ಅಮಲು ಇಳಿದ ಬಳಿಕ ಕ್ಲಿಂಟನ್‍ಗೆ ವಿಚಾರ ಗೊತ್ತಾಗಿದ್ದ ವಿಡಿಯೋ ಡಿಲೀಟ್ ಮಾಡಿದ್ದಾರೆ. ಮಾರ್ಸಿಲ್ಲೆ ತಂಡದ ಆಡುತ್ತಿದ್ದ ಕ್ಲಿಂಟನ್ ಈಗ ಡೈನಮೋ ಪರ ಆಡಲು 5.5 ದಶಲಕ್ಷ ಪೌಂಡ್(ಅಂದಾಜು 46 ಕೋಟಿ ರೂ.) ಸಹಿ ಹಾಕಿದ್ದಾರೆ.